Práve to, čo ťa robí iným,
ťa robí aj výnimočným.
Musíte mať nádej.
Nádej, že z každého z vás môže byť hrdina.
Nejde o to, kým som pod oblekom.
Definuje ma to, čo robím.
Pod touto maskou je viac než len telo.
Pod touto maskou je ideál.
A tie sú nepriestrelné.
Od papiera po pixely
v DC Comics vznikajú nové nápady už 80 rokov.
Každá generácia tvorcov prinesie svoj vlastný pohľad
a vlastnú víziu ikonických postáv DC.
Často sa pýtame, ako môžeme vziať jadro tejto postavy,
jej srdce,
no použiť ju tak, aby odrážala súčasný svet.
Nerodíme sa ako dobrí či zlí.
O tvojom osude rozhodnú tvoje voľby.
Nemení sa len mytológia,
ale aj to, ako príbehy rozprávame a kto ich rozpráva.
Už sa neviem dočkať, kedy tam budete.
Nikdy som nevidela
toľko krásnych a silných žien.
Bude to historické.
Postavy DC sú drsné.
A to sa mi páči.
Svet potrebuje príbehy, ktoré nám ukážu, kým sme,
a vykreslia, kým sa chceme stať.
No čo ak večne rastúci vesmír DC
svoje ikonické postavy
zmení až tak, že budú nespoznateľné?
DC je momentálne na križovatke.
Snažíme sa budovať budúcnosť
bez toho, aby sme znevažovali dejiny.
Komiksy nám ukazujú, čo je možné.
Ukazujú nám, akí dobrí môžeme byť.
SPOLUZAKLADATEĽ
Ukazujú nám možnú budúcnosť.
Ak komiksy predstavujú budúcnosť a túžby mnohých ľudí
a černosi tam nie sú,
znamená to, že nie sme súčasťou budúcnosti
a nie sme súčasťou ničej túžby.
Chceli sme byť ich súčasťou.
A došlo mi, že to dosiahneme len tak, že to spravíme sami.
V 90. rokoch sa veľa hovorilo o černošskom povedomí
a černošskom vedomí.
Vytvorilo to v spoločnosti a vo svete
atmosféru,
ktorá sa v komiksoch vôbec neodrážala.
Vznikol nápad dať dokopy skupinu černošských tvorcov,
vytvoriť nejaké postavy,
aké v komiksoch ešte nikto nevidel,
a rozpovedať naše príbehy.
Museli sme ich však filtrovať cez naše vlastné skúsenosti.
Skúsený kresliar Denys Cowan
založil spolu s Dwayneom McDuffiem, Derekom Dinglom a Michaelom Davisom
v roku 1991 Milestone Media.
Mali síce množstvo nápadov,
chýbal im však investor a distribútor.
DC pre nás predstavovalo možného partnera
a ľudí, ktorí možno budú prístupnejší nášmu úmyslu.
Preto sme za nimi vlastne šli.
Je veľmi vzácne,
keď je tá najstaršia a najkorporátnejšia spoločnosť...
VYDAVATEĽ
...na trhu inovátorom. A my sme ním boli.
S podporou DC
sa Milestone túžili stať prvou komiksovou spoločnosťou
vlastnenou nebielimi tvorcami.
Ich postavy postavili superhrdinské archetypy na hlavu.
Namiesto bytosti z inej planéty,
ktorá spadla na Zem a našli ju mama a tatko Kentovci,
sme mali bytosť z inej planéty, ktorá spadla na Zem a našli ju otroci.
Máme tu afroamerických spisovateľov a kresliarov,
ktorí vytvárajú postavy a hovoria o svojich životoch a komunikujú o sebe...
SPOLUZAKLADATEĽ
...skrz tieto príbehy o superhrdinoch niečo veľmi osobné.
Nikdy sme neplánovali riešiť problémy.
Chceli sme hovoriť skvelé príbehy.
Množstvo tém sa točilo
okolo policajnej brutality a rasovej nerovnosti.
Iní ľudia to ani neriešili, no pre nás to bolo všetkým.
Bol tam veľký rozsah postáv a identít.
Tá diverzita v diverzite bola veľmi mocná.
Na začiatku bola vždy zábava,
no nebáli sme sa konfrontovať skutočné problémy.
Keď som vyrastal,
ľudí, čo by vyzerali ako ja,
som v komiksoch vídal veľmi zriedka.
A keď sa už objavili,
väčšinou to boli záporáci alebo komediálni pomocníci.
SPISOVATEĽ
Nikdy neboli hrdinom. Takmer nikdy.
Tie prvé komiksy od Milestone som zbieral.
Zanechali vo mne pocit, že hrdinom môže byť každý.
V priamom súboji s legendárnymi superhrdinami
sa postavy štúdia Milestone zo začiatku držali.
Zakladatelia však v prevažne belošskom priemysle čelili vytrvalému odporu.
Stretli sme sa s manažérmi DC
a ľudia z marketingu a predaja vraveli,
že komiksy s černošskými postavami nikto nekupuje.
Také veci sme museli riešiť vkuse.
Ľudia, ktorí vám mali pomáhať predávať produkt,
neverili, že ten produkt stojí za predávanie.
Tím z Milestone strávili na svojich dielach toľko nezaplatených hodín,
koľko by žiaden človek nemal na ničom.
Pracovali s vášňou a odhodlaním.
V Milestone robili veci, ktoré zmenili definíciu komiksu
a našli cestu k ľuďom, ku ktorým sme dovtedy nevedeli.
Keď ku komiksom ťahali ľudí nové ikony,
na plátna sa vrátil Batman od Tima Burtona.
Michael Keaton si znova obliekol masku a plášť
spolu s mačacou Michelle Pfeiffer.
Som Catwoman.
Počuj môj rev.
Inšpirovaný rastúcim hladom po záhadnom hrdinovi
Bruce Timm navrhol a šéfoval novému animovanému seriálu.
Predstavoval si temný a vážny Gotham,
nič, čo by v sobotu ráno ukazovali iné programy.
Sme maličkí
Sme kreslení
A všetci trochu strelení
Animáky v sobotu ráno vtedy boli...
Nuž, sú to animáky. Nezabúdajte na to.
Nemôžu byť príliš násilné.
Ani strašidelné.
Nech sa decká zasmejú a tak.
No my sme nemuseli.
Z komunikácie zvrchu to znelo, že chcú,
nech spravíme takého Batmana, ako chceme.
Vedeli sme, čo nechceme.
Nechceli sme, aby náš seriál pôsobil ako ostatné
dobrodružné seriály v telke.
Chceli sme, aby sa deťom seriál páčil,
pretože boli naším primárnym publikom.
VÝKONNÝ PRODUCENT
No chceli sme aj seriál, čo by sme si pozreli aj my dospelí.
Keď som videl, čo Bruce robí s konceptmi,
so storyboardmi, potom začali chodiť animácie,
k tomu hudba od Shirley Walkerovej
a tie hlasy...
Bol to splnený sen.
Deťom sa to páčilo.
Dospelým sa to páčilo.
Fanúšikom komiksu sa to páčilo.
Bol to jeden z tých vzácnych prípadov, keď pracujete s tímom
a všetci hneď na prvý pokus trafia do čierneho.
Seriál bol plný typických batmanovských zloduchov,
no zároveň uviedol do Gothamu divokú kartu...
Harley Quinnová. Teší ma.
Jokerovu vtipkársku pomocníčku Harley Quinnovú.
Harley Quinnová začala veľmi skromne.
Písal som epizódu s názvom "Joker's Favor".
Hovoril som si, že Joker potrebuje nejakých poskokov.
Možno pár hrdlorezov a možno dievča.
A to bol celý môj myšlienkový proces.
Hurá!
Keď som jej postavu vymýšľal,
vravím si: "Čo keby sa na jej vtipoch
ľudia smiali viac než na Jokerových?"
Úžasné, čo nájdete v odkladacej priehradke.
Byť v akomkoľvek zmysle tvorcom týchto postáv
je ako hrať sa v pieskovisku so spoločnými hračkami.
Aj keď som tú postavu vytvoril,
hrať sa s ňou môžem len istý krátky čas.
Keď Gothamčania začujú meno Harley Quinnová,
chcem, aby sa pošťali.
Chcem to ochutnať.
Chceš ochutnať...
Je to tu len pre dospelých.
Poďme na to. Prejdime si raz tú scénu, prosím.
Si uprostred krvavej prestrelky.
Milujem vedu, k****.
Možno trochu úprimnejšie?
Milujem vedu, k****.
Musím povedať, že je to seriál pre dospelých.
HEREČKA
Rozhodne ho neodporúčam malým deťom.
Ak chcete seriál pre dospelých, mal by byť o Harley Quinnovej.
Nemyslíš, že som chaotická a šialená a robím bordel?
Je taká divoká, ako sa len dá.
Väčšinu času v kabínke trávim vrieskaním a nadávaním,
čo je výborná terapia.
Daj mi pokoj, k****! Teraz spomínam!
Ďakujeme.
Aj keď je šialená, zároveň je aj celkom rozumná.
A o svoju partiu sa úprimne stará.
- Celá táto scéna... - Áno.
Prosíš ju, aby ťa pochopila
- a uverila ti. - Áno.
Milujem ťa, Ive.
Je to o jej dospievaní a raste ako ženy
a niekoho, kto ovláda svoj osud,
pretože sa pridlho spoliehala na Jokera.
Rozhodne je to o posilňovaní žien.
Paradoxne je celkom dobrým príkladom.
Ľudí by zabíjať nemala,
ale dobrým príkladom je, lebo chce vyraziť na vlastnú päsť.
To teraz zabiješ mňa?
Nie, chcem, aby si žil.
Chcem vidieť tvoj pohľad, keď to tu bude všetko moje.
VTÁKY NOCI
Predtým, než DC s evolúciou svojich postáv tak uspeli,
čakalo firmu koncom 90. rokov zakopnutie.
Ľadový pán prichádza!
Superhrdinovia sa začali na plátne sami parodovať.
Predaje komiksov stagnovali, keď investori ušli.
A Milestone Media skončili po krátkych štyroch rokoch.
Skončili ako poznámka pod čiarou.
DC sa ocitlo v kríze stredného veku
a snažilo sa získať najväčšie talenty z priemyslu.
Najprv sa zamerali na hviezdneho kresliara Jima Leeho
a jeho spoločnosť WildStorm.
V DC som začal v roku 1998.
KREATÍVNY RIADITEĽ
Vtedy kúpili WildStorm.
Jedným z dôvodov, prečo som firmu predal,
bolo, že som chcel manažérske funkcie odovzdať
ľuďom, čo pracovali v DC.
Ja som sa tak mohol vrátiť ku kresleniu a tvorbe komiksov,
čo bol, koniec-koncov, dôvod, prečo som do tejto práce šiel.
To, že Jim Lee prišiel do DC po tom,
čo všetko spravil v Marveli a založil Image Comics...
ŠÉFREDAKTOR
...je asi taká veľká vec,
ako keď do DC prišiel v 70. rokoch z Marvelu Jack Kirby.
Bol to niekto, kto pre celú generáciu úplne zmenil
komiksové rozprávačstvo.
Nikto nečakal, že skončí v DC.
A nielenže skončil v DC,
ale dokonca ako záruka budúcnosti spoločnosti.
Prišlo nové tisícročie
a dynamická a detailná kresba Jima Leeho revitalizovala imidž DC
a definovala jeho postavy pre 21. storočie.
Ako tvorcovia
tie príbehy hovoríme, lebo tie postavy milujeme
a milujeme rozprávať príbehy.
Zároveň sme však vedeli, že rozprávanie príbehov je skvelý spôsob,
ako čeliť vlastným úzkostiam či strachom,
čo sa počas kritických období
preukázalo znova a znova.
Pracoval som na príbehu s Wonder Woman,
pri ktorom Joker uniesol Air Force One
a nabúral ním do Times Square.
SPISOVATEĽ/KRESLIAR
Práve keď tá kniha šla do tlače, prišiel 11. september.
Veľmi rýchlo sme knihu museli stiahnuť.
Museli sme zmeniť príbeh.
Wonder Woman Times Square zachránila.
Čo je ale dôležitejšie, na konci bol veľký súboj
medzi Supermanom a Wonder Woman.
A končilo sa to stránkou...
Končilo sa to stránkou...
...kde Superman padol Wonder Woman do náručia
a rozmýšľal o ľuďoch, ktorých nedokázal zachrániť.
A ona ho utešovala
a povedala, že to zvládnu.
Pamätám si, že som sa kvôli tomu pohádal so šéfredaktorom.
Veril, že Superman by mal byť hrdinský a mocný
a že práve to národ potreboval.
A ja som mu skúšal vysvetliť,
že táto jedna chvíľa Supermanovi nič nevezme.
A bola to aj chvíľa Wonder Woman.
Presne to ona robí.
Dodnes
som rád, že som za to bojoval.
A myslím, že bolo od DC správne rozhodnutie, že to tam nechali.
Keď sa stal národ obeťou teroristického útoku,
superhrdinov nahradili skutoční hrdinovia,
obyčajní ľudia, ktorí riskovali všetko,
aby obnovili vieru ľudí v ľudstvo.
Väčšina komiksových spoločností chcela niečo spraviť
pre obete aj pre záchranárov.
V DC sme sa rozhodli, že napíšeme knihu.
Obálka je poctou klasickej obálke od DC,
The Big All-American Comic Book,
čo bola jedna z prvých výročných udalostí v komikse.
Podarilo sa nám
na dobrú vec vyzbierať niekoľko stoviek tisíc dolárov
a napísať príbehy, z ktorých niektoré mali skutočnú moc a dosah.
Čím komplexnejší je náš svet,
či už ide o útočníka zvonku, alebo vnútorný boj...
VÝKONNÝ PRODUCENT
...ktorému ako krajina čelíme, tým viac sa na tieto postavy spoliehame.
Myslím, že sú to príbehy, v ktorých sa dá perfektne
spochybňovať a pýtať sa otázky,
no zároveň nám pripomínajú,
že nakoniec také výzvy dokážeme prekonať
a byť ešte lepší.
Nepokojný svet po 11. septembri
potreboval hrdinu, ktorý by porazil sám strach.
Akcia.
Britský režisér bez komiksového pozadia
sa rozhodol vrátiť Temného rytiera na plátna.
Zrazu prišiel Christopher Nolan a jeho film Batman začína.
V tom čase si ľudia slovo "reštart"
ešte nespájali
s filmami a značkami a všetkým.
Jeho predstavou bolo znova rozpovedať príbeh o Batmanovom počiatku,
no povedať ho veľmi detailným spôsobom,
čo pôsobilo revolučne.
Chcel som povedať príbeh o superhrdinovi,
no postaviť sa k nemu, akoby bol z reálneho sveta...
FILMOVÝ REŽISÉR
...aj keď, pochopiteľne, nie celkom obyčajného,
no nepozerať naň ako na komiksový film
alebo len komiksový film.
Točíme.
Veľa šťastia.
Akcia.
Druhý diel Nolanovej trilógie
sa pustil hlbšie do psychológie postáv...
POZOR: PRAVÉ NOŽE
...a zmenil Batmanovu arcinemezis
na pravého teroristu.
Dobrý večer, dámy a páni.
Joker je podľa mňa logickou odpoveďou na postavu ako Batman.
Prečo si taký vážny?
Aj preto, lebo práve Batman také extrémne správanie do Gothamu priniesol.
Nasadil si masku, skáče z budov a bojuje so zločinom.
Nechcem ťa zabiť.
Čo by som bez teba robil?
Veď sa dopĺňame.
Výkon Heatha Ledgera mu priniesol posmrtnú Cenu akadémie.
Prvú za filmové stvárnenie
komiksovej postavy.
Ľudia sa ma pýtajú, ktorý sa mi páčil najviac.
Podľa mňa Nolan natočil len jeden film v troch dejstvách.
VÝKONNÝ PRODUCENT
Presne to naň sedí.
Christopher Nolan povýšil tento žáner tak,
že ľudia už nehovoria: "Bol to skvelý komiksový film,"
ale skrátka: "Bol to skvelý film."
NÁVRAT TEMNÉHO RYTIERA
Trilógia Christophera Nolana ovládla kiná
a celosvetovo zarobila takmer 2,5 miliardy dolárov.
Jej úspech však zatlačil na nových spoluvydavateľov
Jima Leeho a Dana DiDia, aby zachránili upadajúci komiksový trh.
Ľudia sa ma zvykli pýtať: "Koho považuješ za konkurenciu?"
Vravím, že Marvel nie je konkurencia.
SPOLUVYDAVATEĽ
Sú ňou televízia a film.
Ak začnú rozhodovať o postavách oni a budú hlasom postáv,
naša práca bude irelevantná.
Inovatívne nápady
DC hľadalo u obľúbeného spisovateľa Geoffa Johnsa,
ktorý odpovedal odvážnou verziou klasickej postavy z 50. rokov —
Barrym Allenom ako Flashom.
Vedel som, že musím prerobiť jeho pôvod...
SPISOVATEĽ
...pretože ten moderný vlastne ani nemal.
Tak som to skúsil s cestovaním v čase
a s policajným vedcom.
Zabili mu mamu a do väzenia za to poslali otca.
Bol posadnutý snahou zistiť, kto to spravil.
Jeho život sa preto z emocionálneho hľadiska zastavil.
No keď sa stal Flashom,
zrazu sa musel stále hýbať vpred.
Bez ohľadu na to, aká tragédia príde, musí ísť stále vpred.
Keď som sa rozhodol pre tento príbeh,
vedel som, že chcem pre Barryho Allena dvojročnú cestu.
A posledným príbehom mal byť Flashpoint,
v ktorom by sa vrátil do minulosti, zachránil svoju mamu a zmenil dejiny.
Mala z toho vzniknúť šialená verzia vesmíru DC,
ktorá bola hrozne násilná.
Svet vyzeral inak kvôli zmene, ktorú spravil Barry.
Inšpirujúc sa Johnsovým Flashpointom
sa Lee a DiDio rozhodli postaviť na hlavu každú príbehovú linku v DC.
Prišli za mnou a povedali: "Reštartujeme vesmír DC
a chceme na to použiť tvoj príbeh."
Pravdou je, že to účelom Flashpointu nikdy nebolo.
Len sa na tom zviezli,
lebo videli, že sa riešia zmeny dejín,
tak chceli zmeniť všetko.
DC vesmír znova spustilo s 52 novými titulmi,
čo bola narážka na počet Zemí v mnohovesmíre.
Po prvýkrát vydala spoločnosť
nové diely naraz v tlačenej aj digitálnej podobe.
Nových 52 bola vlastne príležitosť
nájsť nových fanúšikov,
ktorí tak mali vstupný bod k postavám,
a zároveň ich zosúčasniť
a omladiť,
aby to neboli superhrdinovia našich otcov a dedov.
Keď sme toto všetko chceli dosiahnuť,
museli sme spraviť niečo v rozsahu, aký dovtedy nikto nevidel.
Choďte hore. Vďaka.
Uprostred Manhattanu
fanúšikovia očakávajú vydanie nového prvého čísla
Ligy spravodlivých.
Prišla som ako Supergirl z Novej 52.
A ja som Black Canary.
Vďaka Novej 52
sa ľudia na tento reštart veľmi tešili.
Mali šancu naskočiť do nového vesmíru
a čítať o týchto postavách s čerstvou perspektívou
a bez všetkej histórie, čo sa s nimi spájala.
Super.
Páči sa.
Tadiaľto.
Či už je to pravda, alebo nie,
DC má u fanúšikov reputáciu,
že chcú vkuse niečo resetovať.
K NOVEJ 52 OD DC SA BLÍŽI KRÍZA
Keď v novinách najviac rezonujú vety ako:
"Reštartovali sme celú linku,
no nielen novými prvými číslami, ale úplne novou kontinuitou."
Zabralo to. Čitateľov to dostalo do obchodov.
Istá časť publika sa však
cítila tak trochu zradená.
Myslím, že ľudia tam hore vedia, čo robia,
a dúfam, že všetko dopadne dobre.
Ale je to veľké riziko.
Ako fanúšik väčšinou poviete niečo ako: "Keby to bolo na mne,
s postavami by som spravil toto
a takéto príbehy by som písal."
A vy sa zrazu dostanete do pozície,
že si hovorite: "Dopekla čo s tým spravíme?"
Chceme rešpektovať minulosť,
no zároveň chcem vystavať novú budúcnosť.
Jedným z mojich cieľov bolo do DC priniesť trochu štýlu.
Chcem, aby sa ľudia viac tešili z toho, čo robíme teraz,
než z toho, čo čítali ako deti.
To bolo našou misiou
a Nová 52 bola jej realizáciou.
Celý komiksový svet sa z toho zbláznil.
V snahe rozšíriť fanúšikovskú základňu
ukázalo DC ochotu
riskovať so svojimi postavami ešte viac tým,
že vesmír ďalej rozvinulo vo videohrách.
Hry som hrával celý život, ale o ich vývoj som sa nejak nezaujímal.
HERNÝ SCENÁRISTA
Napísať hru s rozsahom Arkham Asylum
bolo veľkou výzvou.
Zaujímavý pasívny zážitok pre diváka
nie je to, po čom túži hráč.
Séria Batman: Arkham
spojila superhrdinskú fantastiku s akčnou adventúrou.
Hráči zažili slobodu skúmať veľký a otvorený svet.
Také ponorenie do sveta posunulo hry na hrdinov na novú úroveň.
Prišiel Batman. Chyťte ho a rozseknite napoly.
Stávku ešte zvýšilo,
keď sa DC spojilo s jednou z najúspešnejších
a najkontroverznejších herných sérií,
Mortal Kombat.
Mortal Kombat sa odohráva v supernásilnom vesmíre.
KREATÍVNY RIADITEĽ
DC nie.
Veľkou súčasťou môjho detstva boli komiksy a hry.
Nikdy som nechcel odseknúť hlavu Batmanovi.
Mal som pocit, že to je cez čiaru.
Veľmi sme však chceli spraviť niečo,
čo by vo vzťahu k postavám DC posunulo hranice.
Spolu s tým, že to nezakrýva hlava,
znamená, že mu vidíš ruku.
Ed Boon presvedčil vedenie, nech mu dovolia vytvoriť násilný vesmír DC
ako súčasť bojovej hry na štýl Mortal Kombat s názvom Injustice .
Až dovtedy
bol Superman v príbehoch o DC ako skautík.
My sme sa chceli opýtať, čo by sa stalo,
keby sa zo Supermana stal zloduch.
Čo keby Superman naozaj zabíjal?
Posledné, čo chcete, je dookola vytvárať
presne to isté.
Ľudia majú predstavu, že tie postavy sú z porcelánu.
Nedotýkať sa, len ich vystaviť na poličke.
Nedotýkajte sa ich. Čo ak ich zničíte?
Môžete zničiť toto či tamto.
Pravdou je, že nie sú. Sú to diamanty tvrdé ako skala.
To znamená, že musíme riskovať. Musíme to skúšať.
Mali sme pocit, že si vyrezávame
vlastný kúsok mnohovesmíru.
Pomohli sme upevniť postavenie videohier
ako formy rozprávania týchto úžasných príbehov.
Aby potešili hráčov všetkých vekových kategórií...
Máš nový skafander?
...hry DC-LEGO vzali postavy opačným smerom.
Tieto interaktívne dobrodružstvá dali hráčom šancu
vteliť sa do akejkoľvek postavy
bez ohľadu na rasu, pohlavie či módny vkus.
Pre deti teraz videohry predstavujú
prvý kontakt s týmto svetom predstavivosti...
VEDÚCI PRODUKCIE
...a s týmito postavami.
Čítať príbeh znamená prežiť ho s postavami vo vašej predstavivosti.
Hrať príbeh dáva hráčom, a najmä mladým hráčom,
šancu vytvoriť si vlastný príbeh.
V hrách od DC zasadili tvorcovia nápady, ktoré rozkvitli inde.
Batman! Páni!
To si píš, že: "Páni!"
S generálnou riaditeľkou Diane Nelsonovou
zmenili DC Comics názov na DC Entertainment
a rozhodli sa postavy agresívnejšie pretláčať do všetkých druhov médií.
Tieto postavy a príbehy milujem.
Podľa mňa by mali byť adaptované všade, kde sa len dá,
lebo ich chcem všade aj vidieť.
Fanúšikovia na superhrdinov leteli ako nikdy predtým
a Marvel s DC bojovali o nadvládu v kinách.
Ani jeden z rivalov však dovtedy celkom neovládol televíziu.
DC sa ozvali Gregovi Berlantimu,
úspešnému producentovi drám a celoživotnému fanúšikovi komiksov.
Boli tam postavy, ktoré boli z toho sveta, no iné.
Ich inakosť bola tým,
čo ich napokon oddeľovalo od ostatných,
no zároveň bola súčasťou ich hrdinskosti.
Vyrastal som ako nepriznaný gej.
Boli to moji priatelia.
Spomínam si, že som sa s nimi cítil spojený
a hovoril si: "Aj títo ľudia majú tajomstvo."
Veľmi často ma rovnako ako ich superhrdinské ja
zaujímalo ich alter ego.
Berlantiho prvý seriál mal premiéru v roku 2012
a bol o miliardárovi Oliverovi Queenovi,
ktorý ako Green Arrow bojoval so zločinom.
Bol čiastočne Robin Hood a čiastočne Batman.
Akcia!
Videl som v tom muža, ktorý sa pomstieva za celú komunitu,
ktorá cítila, že je zabudnutá.
Navrhli sme, že na konci prvého dejstva pilota
uvidíme, ako Green Arrow niekoho zabije.
Nikto sa to nesmie dozvedieť.
Myslím, že to bolo pre divákov také šokujúce,
že si okamžite uvedomili,
že z naratívneho hľadiska netušia, čo spravíme.
Snáď z neho bude hrdina.
Aj toho bojovníka som zvykla považovať za zločinca.
Zdá sa mi však, že ktokoľvek to je,
je ochotný toho pre pomoc ľudom z mesta obetovať fakt veľa.
Nerobí to z neho teda hrdinu?
Keď použijete hrdinu, ktorý nie je z veľkej trojky,
môžete sa s ním oveľa viac pohrať a experimentovať bez toho,
aby vás ťažili očakávania spojené s tým,
keď máte oveľa väčšiu postavu.
Arrow si získal veľa fanúšikov.
A po len dvoch sériách
Berlantiho požiadali, nech skúsi ďalšieho superhrdinu
a ako blesk rozšíri televízny svet DC.
Seriál o Flashovi skúšali už pred 20 rokmi.
Ducha jeho schopností ale v tom čase
a s ich televíznou technológiou nedokázali zachytiť.
Tri, dva, jedna. Akcia.
Chceli sme sa oprieť do jeho rýchlosti,
nech diváci cítia, aké by to bolo.
Vtedy som bol asi najviac spojený s tým nadšením, čo som cítil ako dieťa.
Ako nových seriálov — ako Supergirl — pribúdalo,
v každom vznikla jedinečná zmes srdca, humoru a bombastickosti.
Moja zďaleka najobľúbenejšia vec na Supergirl
je jej motto,
ktoré mala už v komiksoch.
HEREČKA
Znie: "Nádej, pomoc a súcit pre všetkých."
Milujem, aká je dobrá.
Milujem, ako jej záleží na skutočnej pomoci ľuďom
a konaní dobra.
Zem už nemá len jedného hrdinu.
Teraz má aj mňa.
Tento prepojený televízny svet začal byť známy ako Arrowverse.
Tak sa to robilo v komiksoch.
Budovali sme náš svet tak, ako to asi robili pôvodne
a ako vesmíry rozširovali.
Vždy som mal pocit, že komiksom vo všeobecnosti
viac pasuje televízia než film,
pretože sú prirodzene epizodické.
Cítil som, že k sebe skrátka idú.
Ohromili nás ich ambície a to,
ako oživili vesmír DC.
Stavať začali na základoch komiksov,
no hovorili vlastné príbehy.
Trochu nám bolo ľúto,
že istým spôsobom prevzali časť publika,
ktoré čítalo komiksy,
pretože sa mohlo nasýtiť týmito seriálmi.
Keď postavy DC zaplavili zábavný svet,
spoločnosť sa rozhodla presťahovať.
DC SA SŤAHUJE Z GOTHAMU DO LOS ANGELES
Po ôsmich desaťročiach zavrelo DC svoje kancelárie v New Yorku.
Pre niektorých to značilo koniec jednej éry.
Komiksy prichádzajú a odchádzajú. Ľudia sa menia.
Nadšenie, ktoré sme však cítili z každého,
kto tu bol od prvého dňa, je úžasné.
Chcem sa vám poďakovať,
že tu v tento posledný deň ste.
- Tak... - Veru.
Na zdravie!
Trhalo nám to srdce. Bolo to fyzicky náročné.
Všetci však boli úžasní.
Stále sa snažíme vydávať knihy, lebo to je, koniec-koncov, naša práca.
Keď pracujete v komikse, musíte si pravidelne pripomínať,
že je to práca.
Nakoniec je to práca.
Generálna riaditeľka DC Entertainment Diane Nelsonová
toto rozhodnutie a následné prepúšťanie nazvala najťažším v kariére.
Jedna vec bola po sťahovaní na západ jasná.
Srdce najstaršej komiksovej spoločnosti v Amerike teraz patrilo Hollywoodu.
Režisér akčných veľkofilmov Zack Snyder prezentoval svoju ambicióznu víziu
o veľkom crossoveri širšieho vesmíru
vo filme Batman vs. Superman: Úsvit spravodlivosti.
Bruce Wayne stretáva Clarka Kenta.
Paráda.
Snyder zároveň znova predstavil postavu, ktorá bola od 70. rokov umlčaná.
Je s tebou?
Myslel som, že je s tebou.
Film vyšiel v roku 2016, na 75. výročie Wonder Woman.
OSN ju v tom roku vyhlásila za čestnú ambasádorku
pre posilňovanie postavenia žien a dievčat.
Pracujeme s novými a nekonvenčnými partnermi
a vytvárame kreatívne spojenectvá,
ktorými dosiahneme na to najširšie svetové publikum.
Táto pocta však nezostala bez odozvy.
Nemyslíme si, že fiktívna komiksová postava,
ktorej oblečenie pripomína...
ZAMESTNANKYŇA OSN
...oblek zajačika z Playboya
vyšle dievčatám, a vlastne ani chlapcom,
správnu správu o tom,
čo znamená silná žena.
Podľa nás je takáto správa toxická.
PROTESTY V OSN UKONČILI BOJ WONDER WOMAN O ROVNOSŤ
Táto kontroverzia však neodradila režisérku Patty Jenkinsovú,
ktorá pre Wonder Woman vybojovala jej sólový filmový debut.
Keď točíte film o Wonder Woman,
na každom kroku vás čakajú prekážky od sveta.
Ostaňte. Pôjdem dopredu.
Celý čas bojujem, aby som si zachovala vieru v ľudstvo...
FILMOVÁ REŽISÉRKA
...ako určite všetci, keď v každom smere
na planéte zažívame krízu spoločnosti
a sledujeme online a medzi ľuďmi
toľko nenávisti a jedu.
Ale čo by spravila Wonder Woman?
Vo svete ľudí buď opatrná, Diana.
Nezaslúžia si ťa.
Keď som prišla, každý sa veľmi bál
ju spraviť mimoriadne atraktívnou.
- Diana... - Čo to robíš?
Nemôžeš tu chodiť bez oblečenia.
Ja im vravím, že Supermanovi by to nespravili.
Žiadnej z tých ostatných postáv by ste to nespravili.
Prečo to robíte mojej postave?
Toto má byť vo vašej krajine brnenie?
Nejde o to sa s ňou vyspať. Vôbec nie.
Ide o to, o čom snívam.
Keby som to všetko mohla mať,
tiež by som tak vyzerala, podobne ako chlapi.
Bola by som väčšia a silnejšia a vyššia
a všetko, čo tu máme.
Prídeš k nim, potom na koleno,
obzeráš sa, pozeráš, čo robíš,
ideš do pozície. Chcem vidieť tú energiu. Mám zamierené?
Trafím? Je to dobrý cieľ?
Áno, je. Sledujte svoj cieľ.
S Patty sme mali o tejto postave
veľa kreatívnych debát.
Jej vízia Diany sa perfektne zhodovala s mojou.
Wonder Woman je všetkým.
HEREČKA
Vie byť zraniteľná a citlivá,
ale aj silná a drsná a bojovať.
Wonder Woman dosiahla, čo pred ňou ešte nikto,
a stala sa prvým trhákom o superhrdinoch,
kde bola režisérkou aj hlavnou postavou žena.
Všetci kritici spomínajú tú jednu scénu
v zemi nikoho, kde sa postaví zo zákopov.
Doslova išlo o fyzický akt sily a samostatnosti,
schopnosti sa za seba postaviť.
Myslím, že z kultúrneho hľadiska prišla v správnej chvíli
a zarezonovala u divákov z celého sveta.
Wonder Woman vyšla
tesne pred celosvetovými protestami proti sexuálnemu násiliu
známymi ako hnutie Me Too.
Hej, sexuálne násilie musí preč.
- Me too. - Me too.
HEREČKA
Vždy bude relevantná.
Bude relevantná aj v roku 2040,
aj v roku 2090.
Bude relevantná, pretože ona je my.
V novembri 2017 nasledovalo zhromaždenie najväčších hviezd.
Od Flasha po Aquamana
do rovnakého vesmíru vstúpili ďalší superhrdinovia.
Vo filme Liga spravodlivých.
Dávam dokopy tím. Ľudí so špeciálnymi schopnosťami.
Po neúspechu v kinách
a prísľube streamovania
dostal filmár Zack Snyder šancu zrealizovať svoju pôvodnú víziu
a vydať štvorhodinový režisérsky zostrih.
Jedným z dôvodov, prečo je z DC taký globálny fenomén,
sú nepochybne médiá, filmy a seriály.
Myslím, že príbehy
sa pochopiteľne musia zmeniť, aby ostali relevantné a súčasné.
Naše príbehy sú nakoniec akýmsi hrotom kopije,
ktorá môže priniesť spoločenskú zmenu.
Keď som najprv navrhol knihu The Other History of the DC Universe ,
netušil som, ako sa postavia k prehodnoteniu...
SPISOVATEĽ
...a dekonštrukcii vesmíru DC
s ohľadom na rasu a reprezentáciu
a chvíle, ktoré, aby som bol jemný,
príliš dobre nezostarli.
V jeho päťdielnej sérii, ktorá vyšla v roku 2020
oscarový spisovateľ John Ridley
opravil problémové príbehy z dejín DC
a dal hlas postavám na ich okraji.
Ak nerobíme všetko, čo môžeme,
aby sme sa uistili, že keď odídeme,
bude svet príbehov lepšie odrážať skutočnosť, než keď sme prišli,
tak nestaviame na skutočnom odkaze spoločností ako DC.
Ak sa pozriete, kto dnes píše príbehy vo vesmíre DC,
povedal by som, že je to asi najrôznorodejšia skupina tvorcov,
akú ten vesmír kedy zažil.
Keď sa k DC pridal oceňovaný autor grafických románov Gene Luen Yang,
vrátil sa v čase
a rozpovedal dobový príbeh o rase v Amerike.
Rýchlejší než guľka.
V 1946 zaznela v rádiu epizóda Supermana s názvom "The Klan of the Fiery Cross",
príbeh, v ktorom muž z ocele ochráni čínsko-americkú rodinu
pred skupinou rasistov v kapucniach.
USTÚPTE OD OKNA, DETI!
VYZERAJÚ AKO DUCHOVIA!
V knihe Superman Smashes the Klan
Yang túto klasiku reinterpretoval
okom modernej ázijskej rodiny,
ktorá sa presťahovala do Metropolisu.
Témy, o ktorých v roku 1946 v rádiu hovorili,
boli stále veľmi aktuálne.
JEDNA RASA! JEDNA FARBA! JEDEN BOH!
Príbeh sme chceli použiť
na preskúmanie vecí, ktoré sa diali v dnešnom svete.
Nenahradíte nás.
Podľa mňa to je jedna zo silných stránok komiksov od DC.
Spomínaním na minulosť môžete hovoriť o prítomnosti.
Všetko v jednom vesmíre, ktorý je desiatky rokov starý.
Keď sa zamyslím nad svojimi deťmi, ktoré sú napoly Kórejčania,
bolo by strašné, keby sa museli hanbiť
alebo sa chcieť dištancovať od toho, kým doslova sú.
Preto si myslím, že je kľúčové, aby to, čo tvoríme,
naše príbehy,
naozaj pozdvihli a ukázali dôležitosť rozdielnosti,
prečo ju treba oslavovať
a prečo je sama o sebe superschopnosťou.
Tento hlad po rôznorodých uhloch pohľadu
viedol v roku 2021 k znovuotvoreniu Milestone Media,
takmer tri desaťročia po ich revolučnom debute.
Bez prestávky musíte prehodnocovať, čo robíte.
Do postáv musíte stále pumpovať nový život.
"Vieš čo? Skúsme toto. Skúsme tamto.
Nech je to čerstvé."
Spolu s dvoma z pôvodných zakladateľov
sa k oživeniu spoločnosti pridal
aj velikán Hollywoodu Reginald Hudlin.
Vedeli sme, že nám nejde o nejakú nostalgiu.
Ak máme dodržať ducha Milestone,
nesmieme ostať v minulosti.
SPOLUMAJITEĽ
Museli sme tie postavy vziať,
hodiť ich do 21. storočia a opýtať sa:
"Čo je dnes supermoderné?"
Použijeme klasické postavy.
Vytvoríme nové, pôvodné postavy.
A budeme verní menu Milestone Media.
V DC PREBERÁ ŠTAFETU ANIMÁK OD MILESTONE
Milestone má jednoznačne najdôležitejší vesmír černošských superhrdinov.
NOVINÁR
Keby tie postavy trochu viac pretlačili
do kolektívneho vedomia hlavného prúdu,
možno by nikdy neskončili.
Predbehli sme čas. Keď sme začali vydávať tie príbehy,
veci, ktoré sme riešili,
sa začínajú rozoberať až teraz.
Je vhodný čas, aby sme sa vrátili,
aby sme ďalej kládli tieto otázky
a skúmali tieto témy,
najmä vzhľadom na to, čo sa teraz deje.
V posledných rokoch medzi fanúšikmi existuje názor,
že by sme z našich komiksov mali politiku vynechať.
Vtipné je, že mnoho postáv od DC
je úmyselne politických už od začiatku.
Nie je tajomstvom, že DC Comics zničilo superhrdinov,
možno navždy, priatelia.
Odstránili Supermanov patriotický slogan "americký spôsob života".
Nahradili ho slovami "a lepší zajtrajšok".
Prečo musíte kaziť niečo, čo existuje už tak dlho?
Ak chcete superhrdinu, čo je woke, vymyslite si nového.
Dnes ráno som vstal a zistil, že nový Superman je bisexuál.
Konečne!
Ak sa vám dnešné komiksy nepáčia, len počkajte.
SPISOVATEĽ
Tie zajtrajšie budú zas iné. Tak je to vždy.
Meníme sa spolu so spoločnosťou.
Ľudia robia paniku, lebo je Supermanov syn bisexuál?
Žijete vôbec v dnešnom svete?
Len odráža, kým dnes sme.
Nemôžeme naveky písať, akoby bol rok 1966
alebo 1986, pretože už nie je.
A dnešný svet je naozaj iný.
Fanúšikovia komiksu sú komplikovaní.
Neexistujú zanietenejší fanúšikovia, ani takí, ktorých je ťažšie uspokojiť.
Keď rozmýšľam nad Watchmen , napadne mi, aký som bol skeptický,
pretože pri Watchmen
majú fanúšikovia pocit, že sa ich nemáme čo chytať.
Keď DC oznámilo plány na seriál Watchmen,
fanúšikovia boli mimoriadne skeptickí.
Tvorca Damon Lindelof, známy sci-fi seriálom Nezvestní,
chcel milovaný komiks upraviť pre moderné publikum.
Keď som mal 13 a prvýkrát čítal Watchmen ...
VÝKONNÝ PRODUCENT
...bol to priam náboženský zážitok.
O rozprávaní príbehov ma to naučilo všetko, čo viem.
Pôvodní Watchmen sa odohrávajú v 80. rokoch za Reagana.
RUSI NAPADLI AFGANISTAN
Ľudia sa vtedy hrozne báli nukleárnej vojny.
A Damon sa pýta: "Ak do toho pôjdem, o čom budem hovoriť?"
Namiesto doslovného prerozprávania komiksu ako vo filme z roku 2009
vytvoril Lindelof so svojím tímom úplne nový príbeh v deviatich epizódach
a k nemu nové postavy.
Zdravím, detektív.
Angela, však?
Nemám vedieť, kto si, však?
Začal som cítiť, že možno mám zaujímavý spôsob, ako na to,
pričom si originál uctím, ale neokopírujem ho.
Jedna z otázok, ktorú si kladú pôvodní aj naši Watchmen ,
je: "Prečo si dávate masky?
Prečo to robíte?"
Kde je čiara medzi superhrdinom, policajtom a pomstiteľom?
Masky zachraňujú životy.
Masky robia ľudí krutými.
Nemyslím, že si v HBO alebo DC alebo Warner mysleli,
že vezmeme svätý grál komiksov,
ktorý nie je práve známy zastúpením černochov,
a zmeníme ho
na najhlbšiu diskusiu o rase vo svete superhrdinov.
Pane, som z FBI.
- Porušujú vaše práva? - Neprečítali mi prá...
Pardon. Len som žartovala. Je mi to fuk.
Chceme, aby Amerika z Watchmen ľuďom pripadala povedomá.
Na nich!
Takže ak bolo niečo problémom v našom roku 2019,
musí to byť problémom aj v ich roku 2019,
inak by sa do toho nedalo vcítiť.
Príbeh sa točí okolo Angely Abarovej,
detektívky, ktorá ako maskovaná hrdinka Sister Night
bojuje proti korupcii v polícii a bielym teroristom.
Na bielych supremacistov mám nos a on smrdí ako bielidlo.
Je superhrdinkou bez superschopností, má však super schopnosti a mozog.
HEREČKA
Ak nemáte superschopnosti a aj tak ste hrdinka,
nie ste tým akurát ešte viac super?
Rok po Sister Night
zaútočila na obrazovky úplne iná hrdinka,
ktorá nemala ani superschopnosti, ani všetkých päť pokope.
Čaute, chalani.
Harley je katalyzátor chaosu.
HEREČKA/PRODUCENTKA, VTÁKY NOCI
Vždy o nej rozmýšľam tak. Myslím, že je aj lepšie,
keď vždy nie je stotožnená s vašou morálkou
alebo s vašimi emóciami,
pretože sa tak môže viac správať
autenticky ako ona.
Čo je?
Pod vedením režisérky Cathy Yanovej
a po Robbiovej hereckom výkone vo Vtákoch noci
sa Harley Quinnová udomácnila ako jedna z najpopulárnejších
a najšialenejších postáv.
Milujem Harley, lebo je neriedeným šialenstvom.
Nemáme v sebe všetci niečo...
FILMOVÝ REŽISÉR, JEDNOTKA SAMOVRAHOV
...čo nám nahovára, aby sme v danom momente spravili, čo chceme,
nech je to čokoľvek?
Raketový vzostup Harley podčiarkol príťažlivosť antihrdinov
a pomohol vydláždiť cestu pre Jednotku samovrahov od Jamesa Gunna.
JEDNOTKA SAMOVRAHOV
Tú prvú sekvenciu už mám vymyslenú.
Začneme v pivnici,
vyjde z dverí s guľometom a kamera pôjde od nej.
A potom pôjde dopredu a bude strieľať
a budú z nej vypadávať všetky tie kvety a jednorožce a tak.
Superhrdinov často prezentujeme ako bohov a bohyne.
Moji superhrdinovia takí ale nie sú.
Pardon, že meškám. Musela som na veľkú.
Dobre vedieť.
Nasrane na nich pozri: "Žartuješ, k****?
- Strieľal si mi popred tvár?" - Hej.
Moji superhrdinovia sú blbci,
ktorí sú nútení sa s bohmi a bohyňami naťahovať.
Vrhá na ľudí bodky.
JEDNOTKA SAMOVRAHOV
Jednotka samovrahov bol naozaj skvelý komiks.
Filmy o superhrdinoch sa stali dominantnou formou filmového rozprávania
vďaka technike.
Na obrazovkách superhrdinov vidíme robiť presne to,
čo sme videli v komiksoch.
A dokážeme tomu uveriť.
Bude tam veľa rýchlych strihov.
Strih, strih, strih...
James je ako režisér vizionár.
Vidíte, že to bude obrovský projekt.
Okrem toho má taký bizarný a skvelý zmysel pre humor.
Čím je niečo špecifickejšie,
tým je to vtipnejšie.
A jeho humor je fakt veľmi čudný a špecifický.
Ruka.
Áno, to je tvoja ruka, Nanaue. Výborne.
Rozprávam tu dosť škaredé príbehy.
No nájsť v nich niečo, čo má zmysel,
prípadne náznak viery v niečo väčšie,
to je pre mňa dôležité.
Myslím, že sú tie príbehy potom realistickejšie,
pretože sú ukotvené v skutočných emóciách a ľudskom zápase.
Zbierka antihrdinov v Jednotke samovrahov
šla úplne oproti spravodlivej trojke
a dokázala, že obrovský a neustále rastúci vesmír DC
môže sadnúť takmer hocikomu.
Superhrdinovia, superzloduchovia, antihrdinovia. Každá osoba na svete...
HEREC
...sa spozná aspoň v jednej postave od DC.
Máš dve možnosti.
Môžeš tento svet zničiť
alebo ho zachrániť.
Keď som bol decko, niekto ako Black Adam
mal vlastný morálny kódex.
A to bolo pre mňa dôležité.
Komiksy sú neuveriteľné médium.
Viete v nich vyrozprávať účinné príbehy takmer o čomkoľvek.
Potrebujete na to len odvahu.
Rozprávať príbehy o týchto postavách je výsada.
Zároveň ste ale istý čas ich strážcom.
Vždy je výzvou uistiť sa...
RIADITEĽKA, WARNER BROS. GLOBÁLNE ZNAČKY A ZÁŽITKY
...aby ste popri vývoji nestratili ľudí, ktorí vám k nemu pomohli.
Takže dosiahnuť tú rovnováhu
medzi uspokojením našich kľúčových superfanúšikov
a zároveň prinášaním nových vecí pre nových fanúšikov
je naozaj veľkou výzvou.
DC prežilo vyše 80 rokov tým,
že sa nebálo rizika a posúvalo hranice rozprávania príbehov.
V DC máme také príslovie:
"Základom sú komiksy."
Tvoríme komiksy pre komiksový trh.
Chceme však vymýšľať aj nové a super veci...
ŠÉFREDAKTORKA
...ktoré nikomu v TV a filmoch ešte nenapadli.
Dokážeme čokoľvek. Nemáme rozpočet na špeciálne efekty.
Našou prácou je tvoriť skvelé príbehy.
V podstate nemáme hranice.
Čokoľvek dokážeme nakresliť.
DC Comics
sa stali miestom, kde môžu nápady slobodne rásť ako nikde inde.
Nápady, nad ktorými tam teraz špekulujú,
dobyjú svet
na ďalších 25, 100 či 200 rokov.
S každou generáciou tvorcov
posúvajú príbehy, ktoré píšu v paneloch či pixeloch,
postavy DC vpred.
Áno!
Ich základ však ostáva rovnaký.
Moc obnoviť našu vieru v ľudstvo
a prísľub nekonečných možností.
Áno!
Všetci sa musíme vrátiť do detstva, začať zas čítať komiksy
a pripomenúť si, prečo nás tie príbehy tak priťahujú.
Ide o to mať moc, len aby sme mali moc?
Alebo mať moc, lebo veríme, že dokážeme spraviť správnu vec?
Pre našu lásku k superhrdinom existuje dôvod.
Stelesňujú veľké ideály.
Všetkých nás inšpirujú.
Myslím si, že ľudia naše postavy vyhľadávajú
nielen pre zábavu,
ale aj ako hrdinov, ku ktorým vzhliadajú.
Rozumieme úlohe, ktorú zohrávame, a tomu, čo môžeme dosiahnuť.
A práve tá misia nás zjednocuje.
Preklad titulkov: Martin Vranovský